Ericu950/Stoicheia-meter-silver huggingface dataset:
τοῖς μέντοι Σελευκεῦσιν ἐδόκει σοφὸς ἀνὴρ Αἴσωπος εἶναι , τὸν Σουρήναν ὁρῶσι τὴν τῶν Μιλησιακῶν ἀκολαστημάτων πήραν ἐξηρτημένον πρόσθεν , ὄπισθεν δὲ Παρθικὴν Σύβαριν ἐφελκόμενον ἐν τοσαύταις παλλακίδων ἁμάξαις , τρόπον τινὰ ταῖς λεγομέναις ἐχίδναις καὶ σκυτάλαις ἀντιμόρφως τὰ μὲν ἐμφανῆ καὶ πρόσθια μέρη φοβερὰ καὶ θηρικώδη δόρασι καὶ τόξοις καὶ ἵπποις προβαλλομένην , κατ οὐρὰν δὲ τῆς φάλαγγος εἰς χορείας καὶ κρόταλα καὶ ψαλμοὺς καὶ παννυχίδας ἀκολάστους μετὰ γυναικῶν τελευτῶσαν .
ψεκτὸς μὲν γὰρ ὁ Ῥώσκιος , ἀναιδεῖς δὲ Πάρθοι τὰ Μιλησιακὰ ψέγοντες , ὧν πολλοὶ βεβασιλεύκασιν ἐκ Μιλησίων καὶ Ἰωνίδων ἑταιρῶν γεγονότες Ἀρσακίδαι 0 .
τούτων δὲ πραττομένων Ὑρώδης ἐτύγχανεν ἤδη διηλλαγμένος Ἀρταουάσδῃ τῷ Ἀρμενίῳ καὶ τὴν ἀδελφὴν αὐτοῦ γυναῖκα Πακόρῳ τῷ παιδὶ καθωμολογημένος , ἑστιάσεις τε καὶ πότοι δι ἀλλήλων ἦσαν αὐτοῖς , καὶ πολλὰ παρεισήγετο τῶν ἀπὸ τῆς Ἑλλάδος ἀκουσμάτων .
ἦν γὰρ οὔ τε φωνῆς οὔ τε γραμμάτων Ὑρώδης Ἑλληνικῶν ἄπειρος , ὁ δ Ἀρταοθάσδης καὶ τραγῳδίας ἐποίει καὶ λόγους ἔγραφε καὶ ἱστορίας , ὧν ἔνιαι διασῴζονται , τῆς δὲ κεφαλῆς τοῦ Κράσσου κομισθείσης ἐπὶ θύρας ἀπηρμέναι μὲν ἦσαν αἱ τράπεζαι , τραγῳδιῶν δὲ ὑποκριτὴς Ἰάσων ὄνομα Τραλλιανὸς ᾖδεν Εὐριπίδου Βακχῶν τὰ περὶ τὴν Ἀγαύην .
εὐδοκιμοῦντος δ αὐτοῦ Σιλλάκης ἐπιστὰς τῷ ἀνδρῶνι καὶ προσκυνήσας πρ οὔβαλεν εἰς μέσον τοῦ Κράσσου τὴν κεφαλήν .
κρότῳ δὲ τῶν Πάρθων μετὰ κραυγῆς καὶ χαρᾶς ἀραμένων , τὸν μὲν Σιλλάκην κατέκλιναν οἱ ὑπηρέται βασιλέως κελεύσαντος , ὁ δ Ἰάσων τὰ μὲν τοῦ Πενθέως σκευοποιήματα παρέδωκέ τινι τῶν χορευτῶν , τῆς δὲ τοῦ Κράσσου κεφαλῆς λαβόμενος καὶ ἀναβακχεύσας ἐπέραινεν ἐκεῖνα τὰ μέλη μετ ἐνθουσιασμοῦ καὶ ᾠδῆς ·
φέρομεν ἐξ ὄρεος ἕλικα νεότομον ἐπὶ μέλαθρα , μακαρίαν θήραν .
καὶ ταῦτα μὲν πάντας ἔτερπεν ·
ᾀδομένων δὲ τῶν ἑφεξῆς ἀμοιβαίων πρὸς τὸν χορόν , τίς ἐφόνευσεν ;
ἐμὸν τὸ γέρας 0 ·
ἀναπηδήσας ὁ Πομαξάθρης ἐτύγχανε δὲ δειπνῶν ἀντελαμβάνετο τῆς κεφαλῆς , ὡς ἑαυτῷ λέγειν ταῦτα μᾶλλον ἢ 0 ;
ἐκείνῳ προσῆκον .
ἡσθεὶς δ ὁ βασιλεὺς τὸν μὲν οἷς πάτριόν ἐστιν ἐδωρήσατο , τῷ δ Ἰάσονι τάλαντον ἔδωκεν .
εἰς τοιοῦτό φασιν ἐξόδιον τὴν Κράσσου στρατηγίαν ὥσπερ τραγῳδίαν τελευτῆσαι 0 .
δίκη μέντοι καὶ τῆς ὠμότητος Ὑρώδην καὶ τῆς ἐπιορκίας Σουρήναν ἀξία μετῆλθεν .
σουρήναν μὲν γὰρ οὐ μετὰ πολὺν χρόνον Ὑρώδης φθόνῶ τῆς δόξης ἀπέκτεινεν , Ὑρώδῃ δὲ ἀποβαλόντι Πάκορον ὑπὸ Ῥωμαίων μάχῃ κρατηθέντα , καὶ νοσήσαντι νόσον εἰς ὓδρωπα τραπεῖσαν , Φραάτης ὁ υἱὸς ἐπιβουλεύων ἀκόνιτον ἔδωκεν .
ἀναδεξαμένης δὲ τῆς νόσου τὸ φάρμακον εἰς ἑαυτὴν , ὥστε συνεκκριθῆναι , καὶ τοῦ σώματος κουφισθέντος , ἐπὶ τὴν ταχίστην τῶν ὁδῶν ἐλθὼν ὁ Φραάτης ἀπέπνιξεν αὐτόν .
ἐν δὲ τῇ συγκρίσει πρῶτον ὁ Νικίου πλοῦτος τῷ Κράσσου παραβαλλόμενος ἀμεμπτοτέραν ἔχει τὴν κτῆσιν .
ἄλλως μὲν γὰρ οὐκ ἄν τις δοκιμάσειε τὴν ἀπὸ μετάλλων ἐργασίαν , ἧς τὰ πλεῖστα περαίνεται διὰ κακούργων ἢ βαρβάρων , ἐνίων δεδεμένων καὶ φθειρομένων ἐν τόποις ὑπούλοις καὶ νοσεροῖς ·
παραβαλλομένη δὲ πρὸς τὰ Σύλλα δημιόπρατα καὶ τὰς περὶ τὸ πῦρ ἐργολαβίας , ἐπιεικεστέρα φανεῖται .
ταύταις γὰρ ὁ Κράσσος ἀναφανδὸν ὡς τῷ γεωργεῖν ἐχρῆτο καὶ τῷ δανείζειν 0 ·
ἃ δὲ ἔξαρνος ἦν ἐλεγχόμενος , ἐπὶ κέρδεσιν ἐν βουλῇ λέγειν καὶ τοὺς συμμάχους ἀδικεῖν καὶ γύναια περιιὼν κολακεύειν καὶ συνεπικρύπτειν τοὺς πονηρούς , τούτων αἰτίαν οὐ δὲ ψευδῆ ποτε Νικίας ἔλαβεν , ἄλλως δὲ διδοὺς καὶ προϊέμενος ἀργύριον ὑπὸ δειλίας τοῖς συκοφάνταις ἐχλευάζετο , πρᾶγμα ποιῶν Περικλεῖ μὲν ἴσως καὶ Ἀριστείδῃ μὴ πρέπον , αὐτῷ δ ἀναγκαῖον οὐκ εὖ πεφυκότι πρὸς τὸ θαρρεῖν 0 .
ᾧ καὶ Λυκοῦργος ὕστερον ὁ ῥήτωρ ἐπαρρησιάσατο πρὸς τὸν δῆμον , αἰτίαν ἔχων ἐξωνήσασθαί τινα τῶν συκοφαντῶν ·
ἥδομαι γάρ , εἶπεν , εἰ τοσοῦτον χρόνον πεπολιτευμένος παρ ὑμῖν διδοὺς πεφώραμαι πρότερον ἢ λαμβάνων 0 .
τὴν δὲ ταῖς δαπάναις πολιτικώτερος μὲν ὁ Νικίας ἀναθήμασι καὶ γυμνασιαρχίαις καὶ διδασκαλίαις χορῶν φιλοτιμούμενος , ὧν δ ὁ Κράσσος ἀνάλωσεν ἑστιάσας ἅμα τοσαύτας μυριάδας ἀνθρώπων , εἶτα θρέψας πάλιν , οὐδὲν ἦν μέρος ἃ Νικίας ἐκέκτητο σὺν οἷς ἀνάλωσεν , ὥστε θαυμάζειν , εἴ τινα λέληθε τὸ τὴν κακίαν ἀνωμαλίαν εἶναί τινα τρόπου καὶ ἀνομολογίαν , ὁρῶντα τοὺς αἰσχρῶς συλλέγοντας εἶτ ἀχρήστως ἐκχέοντας 0 .
περὶ μὲν τοῦ πλούτου τοσαῦτα 0 ·
τοῖς δὲ πολιτεύμασι τοῦ μὲν Νικίου πανοῦργον οὐδὲν οὐ δὲ ἄδικον οὐ δὲ βίαιον πρόσεστιν οὐ δὲ θρασύτης , ἀλλ ἐξηπατᾶτο μᾶλλον ὑπὸ Ἀλκιβιάδου καὶ τῷ δήμῳ προσῄει μετ εὐλαβείας , τοῦ δὲ Κράσσου πολλὴν μὲν ἐν ταῖς πρὸς ἔχθραν καὶ φιλίαν μεταβολαῖς ἀπιστίαν καὶ ἀνελευθερίαν κατηγοροῦσι , βίᾳ δ οὐ δ αὐτὸς ἠρνεῖτο τὴν ὑπατείαν μετιέναι , μισθωσάμενος ἄνδρας τοὺς Κάτωνι καὶ Δομιτίῳ τὰς χεῖρας προσοίσοντας .
ἐν δὲ τῇ περί τῶν ἐπαρχιῶν ψηφοφορίᾳ τοῦ δήμου πολλοὶ μὲν ἐτρώθησαν , ἔπεσον δὲ τέσσαρες , αὐτὸς δ , ὅπερ ἡμᾶς ἐν τῇ διηγήσει παρελήλυθε , Λεύκιον Ἀννάλιον , ἄνδρα βουλευτήν , ἀντιλέγοντα πὺξ πατάξας εἰς τὸ πρόσωπον ἐξέβαλεν ᾑμαγμένον .
ὡς δὲ περί ταῦτα βίαιος ὁ Κράσσος καὶ τυραννικός , οὕτως αὖ πάλιν ἐκείνου τὸ ψοφοδεὲς ἐν τῇ πολιτείᾳ καὶ ἄτολμον καὶ τοῖς κακίστοις ὑφειμένον τῶν μεγίστων ἐπιλήψεων ἄξιον ὁ δὲ Κράσσος ὑψηλὸς περί γε ταῦτα καὶ μεγαλόφρων , οὐ πρὸς Κλέωνας οὐ δ Ὑπερβόλους , μὰ Δία , τοῦ ἀγῶνος ὄντος , ἀλλὰ πρὸς τὴν Καίσαρος λαμπρότητα καὶ τρεῖς τοῦ Πομπηΐου θριάμβους , οὐχ ὑπείξας , ἀλλ ἀντάρας ἑκατέρῳ τὴν δύναμιν , ἀξιώματι δὲ τῆς τιμητικῆς ἀρχῆς καὶ Πομπήιον ὑπερβαλόμενος 0 1 2 .
δεῖ γὰρ ἐπὶ μεγίστοις οὐ τὸ ἀνεπίφθονον , ἀλλὰ τὸ λαμπρὸν ἐν πολιτείᾳ λαμβάνειν , μεγέθει δυνάμεως ἐξαμαυροῦντα τὸν φθόνον .
εἰ δ ἐξ ἅπαντος ἀγαπᾶς ἀσφάλειαν καὶ ἡσυχίαν , καὶ δέδιας Ἀλκιβιάδην μὲν ἐπὶ τοῦ βήματος , ἐν δὲ Πύλῳ Λακεδαιμονίους , Περδίκκαν δ ἐν Θρᾴκῃ , πολλὴν εὐρυχωρίαν ἡ πόλις ἔχει σχολῆς ἐκ μέσου γενόμενον καθῆσθαι πλέκοντα τῆς ἀταραξίας σεαυτῷ στέφανον , ὡς ἔνιοι σοφισταὶ λέγουσιν 0 .
ὁ μὲν γὰρ τῆς εἰρήνης ἔρως θεῖος ἦν ὡς ἀληθῶς , καὶ τὸ λῦσαι τὸν πόλεμον ἑλληνικώτατον πολίτευμα 0 ·
καὶ τῆς πράξεως ἕνεκα ταύτης οὐκ ἄξιον Νικίᾳ παραβαλεῖν Κράσσον , οὐ δ εἰ τὸ Κάσπιον φέρων πέλαγος ἢ τὸν Ἰνδὸν ὠκεανὸν τῇ Ῥωμαίων ἡγεμονίᾳ προσώρισεν 0 .
πόλει μέντοι χρώμενον ἀρετῆς αἰσθανομένῃ καὶ κρείττονα ὄντα τῇ δυνάμει χώραν οὐ δοτέον τοῖς πονηροῖς οὐ δ ἀρχὴν μὴ ἄρχουσιν οὐ δὲ πίστιν ἀπιστουμένοις , ὅπερ ἐποίησεν ὁ Νικίας , τὸν Κλέωνα μηδὲν ὄντα πλέον ἐν τῇ πόλει τῆς ἀπὸ τοῦ βήματος ἀναισχυντίας καὶ κραυγῆς αὐτὸς εἰς τὸ στρατηγεῖν καταστήσας .
οὐκ ἐπαινῶ μὲν γὰρ ἐγὼ τὸν Κράσσον ἐν τοῖς Σπαρτακείοις ἐπειχθέντα θᾶσσον ἢ ἀσφαλέστερον διαγωνίσασθαι , καίτοι φιλοτιμίας ἦν τὸ δεῖσαι μὴ Πομπήιος ἐλθὼν ἀφέληται τὴν δόξαν αὐτοῦ , καθάπερ ἀφείλετο Μετέλλου Μόμμιος τὴν Κόρινθον τὸ δὲ τοῦ Νικίου παντάπασιν ἄτοπον καὶ δεινόν 0 .
οὐ γὰρ ἐλπίδας οὐ δὲ ῥᾳστώνην ἐχούσης ἐξέστη τῷ ἐχθρῷ φιλοτιμίας καὶ ἀρχῆς , ἀλλὰ κίνδυνον ὑφορώμενος ἐν τῇ στρατηγίᾳ μέγαν ἠγάπησε , τὸ καθ αὑτὸν ἐν ἀσφαλεῖ θέμενος , προέσθαι τὸ κοινόν ·
καίτοι ὅ γε Θεμιστοκλῆς , ἵνα μὴ φαῦλος ἄνθρωπος ἐν τοῖς Περσικοῖς καὶ ἄφρων στρατηγήσας ἀπολέσῃ τὴν πόλιν , ἀργυρίῳ τῆς ἀρχῆς ἀπέστησεν αὐτόν , καὶ Κάτων , ὅτε μάλιστα ἑώρα πράγματα καὶ κινδύνους ἔχουσαν ὑπὲρ τῆς ·
πόλεως τὴν δημαρχίαν , μετῆλθεν ·
ὁ δ αὑτὸν ἐπὶ τὴν Μίνῳαν καὶ Κύθηρα καὶ Μηλίους τοὺς ταλαιπώρους φυλάττων στρατηγόν , εἰ δὲ δέοι μάχεσθαι Λακεδαιμονίοις , ἀποδυόμενος τὴν χλανύδα καὶ τῇ Κλέωνος ἀπειρίᾳ καὶ θρασύτητι ναῦς καὶ ἄνδρας καὶ ὅπλα καὶ στρατηγίαν ἐμπειρίας ἄκρας δεομένην παραδιδούς , οὐ τὴν ἑαυτοῦ προΐεται δόξαν , ἀλλὰ τὴν τῆς πατρίδος ἀσφάλειαν καὶ σωτηρίαν .
ὅθεν ὕστερον οὐχ ἑκὼν οὐ δὲ βουλόμενος Συρακουσίοις πολεμεῖν ἠναγκάζετο , δοκῶν οὐ λογισμῷ τοῦ συμφέροντος , ἀλλὰ ῥᾳστώνῃ καὶ μαλακίᾳ τὸ παρ αὑτὸν ἀποστερεῖν Σικελίας τὴν πόλιν .
ἐκεῖνο μέντοι μεγάλης ἐπιεικείας σημεῖον , ὅτι δυσχεραίνοντα τὸ πολεμεῖν ἀεὶ καὶ φεύγοντα τὸ στρατηγεῖν οὐκ ἐπαύοντο χειροτονοῦντες ὡς ἐμπειρότατον καὶ βέλτιστον 0 ·
τῷ δὲ Κράσσῳ παρὰ πάντα τὸν χρόνον ἐφιεμένῳ στρατηγίας οὐχ ὑπῆρξε τυχεῖν , πλὴν ἐπὶ τὸν δουλικὸν πόλεμον ἐξ ἀνάγκης , Πομπηΐου καὶ Μετέλλου καὶ Λουκούλλων ἀμφοτέρων ἀπόντων , καίτοι τότε τιμωμένῳ μάλιστα καὶ δυναμένῳ πλεῖστον , ἀλλ , ὡς ἔοικε , καὶ τοῖς σπουδάζουσι περὶ αὑτὸν ἐδόκει κατὰ τὸν κωμικὸν ἀνὴρ ἄριστος εἶναι τ ἆλλα πλὴν ἐν ἀσπίδι .
καὶ τοῦτο Ῥωμαίους οὐδὲν ὤνησεν ἐκβιασθέντας ὑπὸ τῆς φιλαρχίας αὐτοῦ καὶ φιλοτιμίας .
ἀθηναῖοι μὲν γὰρ ἄκοντα Νικίαν ἐξέπεμψαν ἐπὶ τὸν πόλεμον .
ῥωμαίους δὲ Κράσσος ἄκοντας ἐξήγαγεν ·
καὶ διὰ μὲν τοῦτον ἡ πόλις , ἐκεῖνος δὲ διὰ τὴν πόλιν ἠτύχησεν 0 .
οὐ μὴν ἀλλὰ μᾶλλον ἔστιν ἐν τούτοις τὸν Νικίαν ἐπαινεῖν ἢ ψέγειν τὸν Κράσσον .
ὁ μὲν γὰρ ἐμπειρίᾳ καὶ λογισμῷ χρησάμενος ἡγεμόνος ἔμφρονος οὐ συνηπατήθη ταῖς ἐλπίσι τῶν πολιτῶν , ἀλλ ἀπεῖπε καὶ ἀπέγνω λήψεσθαι Σικελίαν ·
ὁ δ ὡς ἐπὶ ῥᾷστον ἔργον τὸν Παρθικὸν ὁρμήσας πόλεμον ἥμαρτεν .
ὠρέχθη δὲ μεγάλων , Καίσαρος τὰ ἑσπέρια καὶ Κελτοὺς καὶ Γερμανοὺς καταστρεφομένου καὶ Βρεττανίαν , αὐτὸς ἐπὶ τὴν ἕω καὶ τὴν Ἰνδικὴν ἐλάσαι θάλασσαν καὶ προσεργάσασθαι τὴν Ἀσίαν οἷς Πομπήιος ἐπῆλθε καὶ Λούκουλλος ἀντέσχεν , ἄνδρες εὐμενεῖς καὶ πρὸς πάντας ἀγαθοὶ διαμείναντες , προελόμενοι δ ὅμοια Κράσσῳ καὶ τὰς αὐτὰς ὑποθέσεις λαβόντες , ἐπεὶ καὶ Πομπηΐῳ τῆς ἀρχῆς διδομένης ἡ σύγκλητος ἠναντιοῦτο , καὶ Καίσαρα μυριάδας τριάκοντα Γερμανῶν τρεψάμενον συνεβούλευεν ὁ Κάτων ἐκδοῦναι τοῖς ἡττημένοις καὶ τρέψαι τὸ μήνιμα τοῦ παρασπονδήματος εἰς ἐκεῖνον ὁ δὲ δῆμος ἐρρῶσθαι φράσας Κάτωνι , πεντεκαίδεκα ἡμέρας ἔθυεν ἐπινίκια καὶ περιχαρὴς ἦν .
πῶς οὖν ἂν διετέθη καὶ πόσας ἔθυσεν ἡμέρας , εἰ Κράσσος ἐκ Βαβυλῶνος ἔγραψε νικᾶν , εἶτ ἐπελθὼν Μηδίαν , Περσίδα , Ὑρκανούς , Σοῦσα , Βάκτρα , Ῥωμαίων ἐπαρχίας ἀπέδειξεν ;
εἴπερ γὰρ ἀδικεῖν χρή , κατὰ τὸν Εὐριπίδην , ἡσυχίαν ἄγειν μὴ δυναμένους μη δὲ χρῆσθαι τοῖς παροῦσιν ἀγαθοῖς εἰδότας , οὐ Σκάνδειαν , οὐ Μένδην ἐκκοπτέον , οὐ δὲ φεύγοντας Αἰγινήτας ἀπολελοιπότας τὴν ἑαυτῶν , ὥσπερ ὄρνιθας εἰς ἑτέραν χώραν ἀποκεκρυμμένους , ἐκθηρατέον , ἀλλὰ πολλοῦ τιμητέον τὸ ἀδικεῖν , μὴ ῥᾳδίως μη δ ἐπὶ τοῖς τυχοῦσιν , ὥς τι φαῦλον ἢ μικρὸν , προϊεμένους τὸ δίκαιον , οἱ δὲ τὴν μὲν τῆς Ἀλεξάνδρου στρατείας ὁρμὴν ἐπαινοῦντες , τὴν δὲ Κράσσου ψέγοντες , οὐκ εὖ τὰ πρῶτα κρίνουσιν ἀπὸ τῶν τελευταίων 0 .
ἐν δὲ ταῖς στρατηγίαις αὐταῖς Νικίου μὲν οὐκ ὀλίγα γενναῖα 0 ·
καὶ γὰρ μάχαις πολλαῖς ἐνίκησε τοὺς πολεμίους , καὶ τοῦ λαβεῖν Συρακούσας ὀλίγον ἐδέησε , καὶ πάντα δι αὑτὸν οὐκ ἔπταισεν , ἀλλὰ καὶ νόσον ἄν τις αἰτιάσαιτο καὶ φθόνον τῶν οἴκοι πολιτῶν Κράσσος δὲ διὰ πλῆθος ἁμαρτημάτων οὐδὲν τῇ τύχῃ χρηστὸν ἀποδείξασθαι παρῆκεν , ὥστε θαυμάζειν αὐτοῦ τὴν ἀβελτερίαν οὐ τῆς Πάρθων δυνάμεως ἡττηθεῖσαν , ἀλλὰ τῆς Ῥωμαίων εὐτυχίας περιγενομένην .
ἐπεὶ δ ὁ μὲν μηδενὸς τῶν ἀπὸ μαντικῆς καταφρονῶν , ὁ δὲ πάντα ὑπερορῶν ὁμοίως ἀπώλοντο , χαλεπὴ μὲν ἐν τούτοις ἡ ἀσφάλεια καὶ δύσκριτος , ἐπιεικέστερον δὲ τοῦ παρανόμου καὶ αὐθάδους τὸ μετὰ δόξης παλαιᾶς καὶ συνήθους δι εὐλάβειαν ἁμαρτανόμενον 0 1 .
περὶ μέντοι τὴν τελευτὴν ἀμεμπτότερος ὁ Κράσσος οὐ παραδοὺς ἑαυτὸν οὐ δὲ δεθεὶς οὐ δὲ φενακισθείς , ἀλλ εἴξας τοῖς φίλοις δεομένοις καὶ παρασπονδηθεὶς ὑπὸ τῶν πολεμίων ὁ δὲ Νικίας αἰσχρᾶς καὶ ἀκλεοῦς ἐλπίδι σωτηρίας ὑποπεσὼν τοῖς πολεμίοις αἰσχίονα ἑαυτῷ τὸν θάνατον ἐποίησεν 0 .
εὐμενῆ δὲ τὸν Καρδιανὸν ἱστορεῖ Δοῦρις πατρὸς μὲν ἁμαξεύοντος ἐν Χερρονήσῳ διὰ πενίαν γενέσθαι , τραφῆναι δὲ ἐλευθερίως ἐν γράμμασι καὶ περὶ παλαίστραν ·
ἔτι δὲ παιδὸς ὄντος αὐτοῦ Φίλιππον παρεπιδημοῦντα καὶ σχολὴν ἄγοντα τὰ τῶν Καρδιανῶν θεάσασθαι παγκράτια μειρακίων καὶ παλαίσματα παίδων , ἐν οἷς εὐημερήσαντα τὸν Εὐμενῆ καὶ φανέντα συνετὸν καὶ ἀνδρεῖον ἀρέσαι τῷ Φιλίππῳ καὶ ἀναληφθῆναι 0 .
δοκοῦσι δὲ εἰκότα λέγειν μᾶλλον οἱ διὰ ξενίαν καὶ φιλίαν πατρῴαν τὸν Εὐμενῆ λέγοντες ὑπὸ τοῦ Φιλίππου προαχθῆναι .
μετὰ δὲ τὴν ἐκείνου τελευτὴν οὔ τε συνέσει τινὸς οὔ τε πίστει λείπεσθαι δοκῶν τῶν περὶ Ἀλέξανδρον ἐκαλεῖτο μὲν ἀρχιγραμματεύς , τιμῆς δὲ ὥσπερ οἱ μάλιστα φίλοι καὶ συνήθεις ἐτύγχανεν , ὥστε καὶ στρατηγὸς ἀποσταλῆναι κατὰ τὴν Ἰνδικὴν ἐφ ἑαυτοῦ μετὰ δυνάμεως , καὶ τὴν Περδίκκου παραλαβεῖν ἱππαρχίαν , ὅτε Περδίκκας , ἀποθανόντος Ἡφαιστίωνος , εἰς τὴν ἐκείνου προῆλθε τάξιν 0 .
διὸ καὶ Νεοπτολέμου τοῦ ἀρχιυπασπιστοῦ μετὰ τὴν Ἀλεξάνδρου τελευτὴν λέγοντος ὡς αὐτὸς μὲν ἀσπίδα καὶ λόγχην , Εὐμενὴς δὲ γραφεῖον ἔχων καὶ πινακίδιον ἠκολούθει , κατεγέλων οἱ Μακεδόνες , μετὰ τῶν ἄλλων καλῶν τὸν Εὐμενῆ καὶ τῆς κατὰ τὸν γάμον οἰκειότητος ὑπὸ τοῦ βασιλέως εἰδότες ἀξιωθέντα 0 .
βαρσίνην γὰρ τὴν Ἀρταβάζου πρώτην ἐν Ἀσίᾳ γνοὺς ὁ Ἀλέξανδρος , ἐξ ἧς υἱὸν ἔσχεν Ἡρακλέα , τῶν ταύτης ἀδελφῶν Πτολεμαίῳ μὲν Ἀπάμαν , Εὐμενεῖ δὲ Βαρσίνην ἐξέδωκεν , ὅτε καὶ τὰς ἄλλας Περσίδας διένειμε καὶ συνῴκισε τοῖς ἑταίροις .
οὐ μὴν ἀλλὰ καὶ προσέκρουσε πολλάκις Ἀλεξάνδρῳ , καὶ παρεκινδύνευσε δι Ἡφαιστίωνα , πρῶτον μὲν γὰρ Εὐΐῳ τῷ αὐλητῇ τοῦ Ἡφαιστίωνος οἰκίαν κατανείμαντος ἣν οἱ παῖδες ἔτυχον τῷ Εὐμενεῖ προκατειληφότες , ἐλθὼν ὑπὸ ὀργῆς πρὸς τὸν Ἀλέξανδρον ὁ Εὐμενὴς ἐβόα μετὰ Μέντορος ὡς αὐλεῖν εἴη κράτιστον ἢ τραγῳδεῖν τὰ ὅπλα ῥίψαντας ἐκ τῶν χειρῶν , ὥστε Ἀλέξανδρον αὐτῷ συναγανακτεῖν καὶ λοιδορεῖσθαι τῷ Ἡφαιστίωνι .
ταχὺ μέντοι μεταπεσὼν αὖθις εἶχε τὸν Εὐμενῆ δι ὀργῆς , ὡς ὕβρει μᾶλλον πρὸς ἑαυτὸν ἢ παρρησίᾳ πρὸς Ἡφαιστίωνα χρησάμενον 0 .
ἔπειτα Νέαρχον ἐκπέμπων με ?
τὰ νεῶν ἐπὶ τὴν ἔξω θάλασσαν ᾔτει χρήματα τοὺς φίλους ·
οὐ γὰρ ἦν ἐν τῷ βασιλείῳ .
τοῦ δ Εὐμενοῦς αἰτηθέντος μὲν τριακόσια τάλαντα , δόντος δὲ ἑκατὸν μόνα , καὶ ταῦτα γχίσχρως καὶ μόλις αὐτῷ συνειλέχθαι διὰ τῶν ἐπιτρόπων φάσκοντος , οὐδὲν ἐγκαλέσας οὐ δὲ δεξάμενος ἐκέλευσε τοὺς παῖδας κρύφα τῇ σκηνῇ τοῦ Εὐμενοῦς πῦρ ἐνεῖναι , βουλόμενος ἐκκομιζομένων τῶν χρημάτων λαβεῖν ἐπ αὐτοφώρῳ ψευδόμενον .
ἔφθη δὲ ἡ σκηνὴ καταφλεχθεῖσα , καὶ μετενόησε τῶν γραμμάτων διαφθαρέντων ὁ Ἀλέξανδρος , τὸ δὲ συγχυθὲν χρυσίον καὶ ἀργύριον ὑπὸ τοῦ πυρὸς ἀνευρέθη πλεῖον ἣ χιλίων ταλάντων , ἔλαβε δὲ οὐδέν , ἀλλὰ καὶ γράψας τοῖς πανταχοῦ σατράπαις καὶ στρατηγοῖς ἀντίγραφα τῶν διεφθαρμένων ἀποστέλλειν πάντα παραλαμβάνειν ἐκέλευσε τὸν Εὐμενῆ .
πάλιν δὲ περὶ δωρεᾶς τινος εἰς διαφορὰν καταστὰς πρὸς τὸν Ἡφαιστίωνα , καὶ πολλὰ μὲν ἀκούσας κακῶς , πολλὰ δὲ εἰπών , τότε μὲν οὐκ ἔλαττον ἔσχε ·
μετ ὀλίγον δὲ τελευτήσαντος Ἡφαιστίωνος περιπαθῶν ὁ βασιλεύς καὶ πᾶσιν οὓς ἐδόκει ζῶντι μὲν ἐκείνῳ φθονεῖν ἐπιχαίρειν δὲ τεθνηκότι τραχέως ὁμιλῶν καὶ χαλεπὸς ὢν , μάλιστα τὸν Εὐμενῆ δι ὑποψίας εἶχε , καὶ πρ οὔφερε πολλάκις τὰς διαφορὰς καὶ λοιδορίας ἐκείνας .
ὁ δὲ πανοῦργος ὢν καὶ πιθανός ἐπεχείρησεν οἷς ἀπώλλυτο σῴζειν ἑαυτόν , κατέφυγε γὰρ εἰς τὴν πρὸς Ἡφαιστίωνα φιλοτιμίαν Ἀλεξάνδρου καὶ χάριν , ὑφηγούμενός τε τιμὰς αἳ μάλιστα κοσμεῖν ἔμελλον τὸν τεθνηκότα , καὶ χρήματα τελῶν εἰς τὴν τοῦ τάφου κατασκευὴν ἀφειδῶς καὶ προθύμως .
ἀποθανόντος δὲ Ἀλεξάνδρου καί τῆς φάλαγγος διεστώσης πρὸς τοὺς ἑταίρους , τῇ μὲν γνώμῃ τούτοις προσένειμεν ἑαυτὸν ὁ Εὐμενής , τῷ δὲ λόγῳ κοινός τις ἦν πρὸς ἀμφοτέρους καί ἰδιώτης , ὡς οὐδὲν αὐτῷ προσῆκον ξένῳ ὄντι πολυπραγμονεῖν ἐν ταῖς Μακεδόνων διαφοραῖς .
καί τῶν ἄλλων ἑταίρων ἐκ Βαβυλῶνος ἀνασκευασαμένων αὐτὸς ὑπολειφθεὶς ἐν τῇ πόλει κατεπράϋνε πολλοὺς τῶν πεζῶν καί πρὸς τὰς διαλύσεις ἡδίους ἐποίησεν .
ἐπεὶ δὲ ἀναμιχθέντες ἀλλήλοις οἱ στρατηγοὶ καί καταστάντες ἐκ τῶν πρώτων ταραχῶν διενέμοντο σατραπείας καί στρατηγίας , Εὐμενὴς λαμβάνει Καππαδοκίαν καί Παφλαγονίαν καὶ τὴν ὑποκειμένην τῇ Ποντικῇ θαλάττῃ μέχρι Τραπεζοῦντος , οὔπω τότε Μακεδόνων οὖσαν , Ἀριαράθης γὰρ αὐτῆς ἐβασίλευεν , ἀλλ ἔδει Λεοννάτον καὶ Ἀντίγονον χειρὶ μεγάλῃ τὸν Εὐμενῆ κατάγοντας ἀποδεῖξαι τῆς χώρας σατράπην .
ἀντίγονος μὲν ὀὗν οὐ προσέσχε τοῖς γραφεῖσιν ὑπὸ Περδίκκου , μετέωρος ὢν ἤδη καί περιφρονῶν ἁπάντων , Λεοννάτος δὲ κατέβη μὲν ἄνωθεν εἰς Φρυγίαν ἀναδεξόμενος Εὐμενεῖ τὴν στρατείαν ·
ἑκαταίου δὲ τοῦ Καρδιανῶν τυράννου τος αὐτῷ καί δεομένου βοηθεῖν μᾶλλον Ἀντιπάτρῳ καί Μακεδόνων τοῖς ἐν Λαμίᾳ πολιορκουμένοις , ὥρμητο διαβαίνειν καί τὸν Εὐμενῆ παρεκάλει καί διήλλαττε πρὸς τὸν Ἑκαταῖον .
ἦν γὰρ αὐτοῖς πατρική τις ἐκ πολιτικῶν διαφορῶν ὑποψία πρὸς ἀλλήλους ·
καί πολλάκις ὁ Εὐμενὴς ἐγεγόνει φανερὸς κατηγορῶν τοῦ Ἑκαταίου τυραννοῦντος καί παρακαλῶν Ἀλέξανδρον ἀποδοῦναι τοῖς Καρδιανοῖς τὴν ἐλευθερίαν .
διὸ καί τότε τοῦ Εὐμενοῦς παραιτουμένου τὴν ἐπὶ τοὺς Ἕλληνας στρατείαν , καὶ δεδιέναι φάσκοντος Ἀντίπατρον , μήπως Ἑκαταίῳ χαριζόμενος καί πάλαι μισῶν αὐτὸν ἀνέλῃ , πιστεύσας ὁ Λεόννατος οὐδὲν ὧν ἐφρόνει πρὸς αὐτὸν ἀπεκρύψατο .
λόγος μὲν γὰρ ἦν ἡ βοήθεια καί πρόφασις , ἐγνώκει δὲ διαβὰς εὐθὺς ἀντιποιεῖσθαι Μακεδονίας ·
καί τινας ἐπιστολὰς ἔδειξε Κλεοπάτρας μεταπεμπομένης αὐτὸν εἰς Πέλλαν ὡς γαμησομένης .
ὁ δ Εὐμενής , εἴ τε τὸν Ἀντίπατρον δεδοικώς εἴ τε τὸν Λεοννάτου ἔμπληκτον ὄντα καί φορᾶς μεστὸν ἀβεβαίου καί ὀξείας ἀπογνούς , νύκτωρ ἀνέζευξε τὴν ἑαυτοῦ λαβὼν ἀποσκευήν 0 1 .
εἶχε δὲ τριακοσίους μὲν ἱππεῖς , διακοσίους δὲ τῶν παίδων ὁπλοφόρους , ἐν δὲ χρυσοῖς εἰς ἀργυρίου λόγον τάλαντα πεντακισχίλια 0 .
φυγὼν δὲ οὕτως πρὸς Περδίκκαν καί τὰ Λεοννάτου βουλεύματα κατειπών εὐθὺς μὲν ἴσχυε μέγα παρ αὐτῷ καί τοῦ συνεδρίου μετεῖχεν , ὀλίγον δὲ ὕστερον εἰς Καππαδοκίαν κατήχθη μετὰ δυνάμεως , αὐτοῦ Περδίκκου παρόντος καί στρατηγοῦντος .
ἀριαράθου δὲ ληφθέντος αἰχμαλώτου καί τῆς χώρας ὑποχειρίου γενομένης ἀποδείκνυται σατράπης .
καί τὰς μὲν πόλεις τοῖς ἑαυτοῦ φίλοις παρέδωκε , καί φρουράρχους ἐγκατέστησε καί δικαστὰς ἀπέλιπε καί διοικητὰς οὓς ἐβούλετο , τοῦ Περδίκκου μηδὲν ἐν τούτοις πολυπραγμονοῦντος , αὐτὸς δὲ συνανέζευξεν ἐκεῖνόν τε θεραπεύων καί τῶν βασιλέων ἀπολείπεσθαι μὴ βουλόμενος , οὐ μὴν ἀλλ ὁ Περδίκκας ἐφ ἃ μὲν ὥρμητο πιστεύων δι αὑτοῦ προσάξεσθαι , τὰ δὲ ὑπολειπόμενα δεῖσθαι δραστηρίου τε καὶ πιστοῦ φύλακος οἰόμενος , ἀπέπεμψεν ἐκ Κιλικίας τὸν Εὐμενῆ , λόγῳ μὲν ἐπὶ τὴν ἑαυτοῦ σατραπείαν , ἔργῳ δὲ τὴν ὅμορον Ἀρμενίαν τεταραγμένην ὑπὸ Νεοπτολέμου διὰ χειρὸς ἕξοντα .
τοῦτον μὲν οὖν ὁ Εὐμενής , καίπερ ὄγκῳ τινὶ καὶ φρονήματι κενῷ διεφθαρμένον , ἐπειρᾶτο ταῖς ὁμιλίαις κατέχειν αὐτὸς δὲ τὴν φάλαγγα τῶν Μακεδόνων ἐπηρμένην καὶ θρασεῖαν εὑρών , ὥσπερ ἀντίταγμα κατεσκεύαζεν αὐτῇ δύναμιν ἱππικήν , τῶν μὲν ἐγχωρίων τοῖς ἱππεύειν δυναμένοις ἀνεισφορίας διδοὺς καὶ ἀτελείας , τῶν δὲ περὶ αὑτὸν οἷς μάλιστα ἐπίστευεν ὠνητοὺς διανέμων ἵππους , φιλοτιμίαις τε καὶ δωρεαῖς τὰ φρονήματα παροξύνων καὶ τὰ σώματα κινήσεσι καὶ μελέταις διαπονῶν , ὥστε τοὺς μὲν ἐκπλαγῆναι , τοὺς δὲ θαρρῆσαι τῶν Μακεδόνων , ὁρῶντας ὀλίγῳ χρόνῳ περὶ αὑτὸν ἠθροισμένους ἱππεῖς οὐκ ἐλάττους ἑξακισχιλίων καὶ τριακοσίων .
ἐπεὶ δὲ Κρατερὸς καὶ Ἀντίπατρος τῶν Ἑλλήνων περιγενόμενοι διέβαινον εἰς Ἀσίαν τὴν Περδίκκου καταλύσοντες ἀρχήν , καὶ προσηγγέλλοντο μέλλοντες ἐμβαλεῖν εἰς Καππαδοκίαν , ὁ Περδίκκας αὐτὸς ἐπὶ Πτολεμαῖον στρατεύων ἀπέδειξε τὸν Εὐμενῆ τῶν ἐν Ἀρμενίᾳ , καὶ Καππαδοκίᾳ δυνάμεων αὐτοκράτορα στρατηγόν ·
καὶ περὶ τούτων ἐπιστολὰς ἔπεμψεν , Ἀλκέταν μὲν καὶ Νεοπτόλεμον Εὐμενεῖ προσέχειν κελεύσας , Εὐμενῆ δὲ χρῆσθαι τοῖς πράγμασιν ὅπως αὐτὸς ἔγνωκεν .
ἀλκέτας μὲν οὖν ἄντικρυς ἀπείπατο τὴν στρατείαν , ὡς τῶν ὑπ αὐτῷ Μακεδόνων Ἀντιπάτρῳ μὲν αἰδουμένων μάχεσθαι , Κρατερὸν δὲ καὶ δέχεσθαι δι εὔνοιαν ἑτοίμων ὄντων ·
νεοπτόλεμος δὲ βουλεύων μὲν ἐπ Εὐμενεῖ προδοσίαν οὐκ ἔλαθε , καλούμενος δὲ οὐχ ὑπήκουεν , ἀλλὰ παρέταττε τὴν δύναμιν .
ἔνθα πρῶτον ὁ Εὐμενὴς ἀπέλαυσε τῆς ἑαυτοῦ προνοίας καὶ παρασκευῆς ·
ἡττώμενος γὰρ ἤδη κατὰ τὸ πεζόν ἐτρέψατο τοῖς ἱππεῦσι τὸν Νεοπτόλεμον καὶ τὴν ἀποσκευὴν ἔλαβεν αὐτοῦ , καὶ τῇ φάλαγγι διεσπαρμένῃ περὶ τὴν δίωξιν ἅθρους ἐπελάσας ἠνάγκασε τὰ ὅπλα θέσθαι καὶ δόντας καὶ λαβόντας ὅρκους αὐτῷ συστρατεύειν .
ὁ μὲν οὖν Νεοπτόλεμος ὀλίγους τινὰς συναγαγὼν ἐκ τῆς τροπῆς ἔφυγε πρὸς Κρατερὸν καὶ Ἀντίπατρον .
παρ ἐκείνων δὲ ἀπέσταλτο πρεσβεία πρὸς Εὐμενῆ παρακαλοῦσα μεταθέσθαι πρὸς αὐτούς , καρπούμενον μὲν ἃς εἶχε σατραπείας , προσλαβόντα δὲ στρατιὰν καὶ χώραν παρ αὐτῶν , Ἀντιπάτρῳ μὲν ἀντ ἐχθροῦ φίλον γενόμενον , Κρατερῷ δὲ μὴ γενόμενον ἐκ φίλου πολέμιον .
ταῦτα ὁ Εὐμενὴς ἀκούσας Ἀντιπάτρῳ μὲν οὐκ ἂν ἔφη παλαιὸς ὢν ἐχθρὸς νῦν γενέσθαι φίλος , ὅτε αὐτὸν ὁρᾷ τοῖς φίλοις ὡς ἐχθροῖς χρώμενον , Κρατερὸν δὲ Περδίκκᾳ διαλλάττειν ἕτοιμος εἶναι καὶ συνάγειν ἐπὶ τοῖς ἴσοις καὶ δικαίοις ·
ἄρχοντος δὲ πλεονεξίας τῷ ἀδικουμένῳ βοηθήσειν μέχρι ἂν ἐμπνέῃ , καὶ μᾶλλον τὸ σῶμα καὶ τὸν βίον ἢ τὴν πίστιν προήσεσθαι 0 .
οἱ μὲν οὖν περὶ τὸν Ἀντίπατρον πυθόμενοι ταῦτα κατὰ σχολὴν ἐβουλεύοντο περὶ τῶν ὅλων , ὁ Νεοπτόλεμος δὲ μετὰ τήν φυγὴν ἀφικόμενος πρὸς αὐτούς τήν τε μάχην ἀπήγγελλε καὶ παρεκάλει βοηθεῖν , μάλιστα μὲν ἀμφοτέρους , πάντως δὲ Κρατερόν ·
ποθεῖσθαι γὰρ ὑπερφυῶς ἐκεῖνον ὑπὸ τῶν Μακεδόνων , κ ἂν μόνον ἴδωσι τήν καυσίαν αὐτοῦ καὶ τήν φωνὴν ἀκούσωσι , μετὰ τῶν ὅπλων ἥξειν φερομένους , καὶ γὰρ ἦν ὄντως ὄνομα τοῦ Κρατεροῦ μέγα , καὶ μετὰ τήν Ἀλεξάνδρου τελευτὴν τοῦτον ἐπόθησαν οἱ πολλοί , μνημονεύοντες ὅτι καὶ πρὸς Ἀλέξανδρον ὑπὲρ αὐτῶν ἀνεδέξατο πολλάκις ἀπεχθείας πολλάς , ὑποφερομένου πρὸς τὸν Περσικὸν ζῆλον ἀντιλαμβανόμενος , καὶ τοῖς πατρίοις ἀμύνων διὰ τρυφὴν καὶ ὄγκον ἤδη περιυβριζομένοις .
τότε δὲ οὖν ὁ Κρατερὸς τὸν μὲν Ἀντίπατρον εἰς Κιλικίαν ἀπέστειλεν , αὐτὸς δὲ τῆς δυνάμεως ἀναλαβὼν πολύ μέρος ἐπὶ τὸν Εὐμενῆ μετὰ τοῦ Νεοπτολέμου προῆγεν , οἰόμενος οὐ προσδεχομένῳ καὶ μετὰ πρόσφατον νίκην ἐν ἀταξίᾳ καὶ περὶ πότους ἔχοντι τήν δύναμιν ἐπιπεσεῖσθαι .
τὸ μὲν οὖν προαισθέσθαι τήν ἔφοδον ἀὺτοῦ τὸν Εὐμενῆ καὶ προπαρασκευάσασθαι νηφούσης ἄν τις ἡγεμονίας , οὐ μὴν ἄκρας θείη δεινότητος ·
τὸ δὲ μὴ μόνον τοὺς πολεμίους ἃ μὴ καλῶς εἶχεν αἰσθέσθαι διαφυγεῖν , ἀλλὰ καὶ τοὺς μετ ἀὐτοῦ στρατευομένους ἀγνοοῦντας ᾧ μαχοῦνται προενσεῖσαι τῷ Κρατερῷ καὶ ἀποκρύψαι τὸν ἀντιστράτηγον , ἴδιον δοκεῖ τούτου τοῦ ἡγεμόνος ἔργον γενέσθαι , διέδωκε μὲν οὖν λόγον ὡς Νεοπτόλεμος αὖθις ἐπίοι καὶ Πίγρης , ἔχοντες ἱππεῖς καὶ Καππαδοκῶν καὶ Παφλαγόνων .
νυκτὸς δὲ ἀναζεῦξαι βουλόμενος , εἶτα καταδαρθών ὄψιν εἶδεν ἀλλόκοτον .
ἐδόκει γὰρ ὁρᾶν Ἀλεξάνδρους δύο παρασκευαζομένους ἀλλήλοις μάχεσθαι , μιᾶς ἑκάτερον ἡγούμενον φάλαγγος ·
εἶτα τῷ μὲν τήν Ἀθηνᾶν , τῷ δὲ τήν Δήμητραν βοηθοῦσαν ἐλθεῖν , γενομένου δὲ ἀγῶνος ἰσχυροῦ κρατηθῆναι τὸν μετὰ τῆς Ἀθηνᾶς , τῷ δὲ νικῶντι σταχύων δρεπομένην τήν Δήμητραν συμπλέκειν στέφανον 0 1 2 .
αὐτόθεν μὲν οὖν τὴν ὄψιν εἴκαζεν εἶναι πρὸς αὑτοῦ , μαχομένου περὶ γῆς ἀρίστης καὶ τότε πολὺν καὶ καλὸν ἐχούσης ἐν κάλυκι στάχυν ἅπασα γὰο κατέσπαρτο καὶ παρεῖχεν εἰρήνῃ πρέπουσαν ὄψιν , ἀμφιλαφῶς τῶν πεδίων κομώντων μᾶλλον δὲ ἐπερρώσθη πυθόμενος σύνθημα τοῖς πολεμίοις Ἀθηνᾶν καὶ Ἀλέξανδρον εἶναι , Δήμητραν δὴ καὶ αὐτὸς ἐδίδου σύνθημα καὶ Ἀλέξανδρον , ἀναδεῖσθαί τε πάντας ἐκέλευε καὶ καταστέφειν τὰ ὅπλα τῶν σταχύων λαμβάνοντας .
ὁρμήσας δὲ πολλάκις ἐξαγορεῦσαι καὶ φράσαι τοῖς περὶ αὑτὸν ἡγεμόσι καὶ στρατηγοῖς πρὸς ὃν ἔμελλεν ὁ ἀγὼν ἔσεσθαι , καὶ μὴ μόνος ἐν αὑτῷ θέμενος ἀποκρύψαι καὶ κατασχεῖν ἀπόρρητον οὕτως ἀναγκαῖον , ὅμως ἐνέμεινε τοῖς λογισμοῖς καὶ διεπίστευσε τῇ γνώμῃ τὸν κίνδυνον .
ἀντέταξε δὲ Κρατερῷ Μακεδόνων μὲν οὐδένα , δύο δὲ ἱππαρχίας ξενικάς , ὧν Φαρνάβαζος ὁ Ἀρταβάζου καὶ Φοῖνιξ ὁ Τενέδιος ἡγοῦντο , διακελευσάμενος ὀφθέντων τῶν πολεμίων ἐλαύνειν κατὰ τάχος καὶ συμπλέκεσθαι , μὴ διδόντας ἀναστροφὴν μη δὲ φωνὴν , μη δὲ κήρυκα πεμπόμενον προσιεμένους .
ἐδεδίει γὰρ ἰσχυρῶς τοὺς Μακεδόνας , μὴ γνωρίσαντες τὸν Κρατερὸν οἴχωνται μεταβαλόμενοι πρὸς ἐκεῖνον .
αὐτὸς δὲ τοὺς ἐρρωμενεστάτους ἱππεῖς τριακοσίους εἰς ἄγημα συντάξας καὶ παρελάσας ἐπὶ τὸ δεξιόν ἔμελλε τοῖς περὶ Νεοπτόλεμον ἐπιχειρεῖν .
ὡς δὲ τὸν ἐν μέσῳ λόφον ὑπερβαλόντες ὤφθησαν ὀξεῖαν καὶ μεθ ὁρμῆς σφοδροτέρας ποιούμενοι τὴν ἔφοδον , ἐκπλαγεὶς ὁ Κρατερὸς καὶ πολλὰ λοιδορήσας τὸν Νεοπτόλεμον ὡς ἐξηπατημένος ὑπ αὐτοῦ περὶ τῆς τῶν Μακεδόνων μεταβολῆς , ἐγκελευσάμενος ἀνδραγαθεῖν τοῖς περὶ αὑτὸν ἡγεμόσιν ἀντεξήλασε .
γενομένης δὲ τῆς πρώτης συρράξεως βαρείας καὶ τῶν δοράτων ταχὺ συντριβέντων , τοῦ δὲ ἀγῶνος ἐν τοῖς ξίφεσιν ὄντος , οὐ καταισχύνας ὁ Κρατερὸς τὸν Ἀλέξανδρον , ἀλλὰ πολλοὺς μὲν καταβαλών , πολλάκις δὲ τρεψάμενος τοὺς ἀντιτεταγμένους , τέλος δὲ πληγεὶς ὑπὸ Θρᾳκὸς ἐκ πλαγίων προσελάσαντος ἀπερρύη τοῦ ἵππου .
πεσόντα δὲ αὑτὸν οἱ μὲν ἄλλοι παρήλασαν ἀγνοοῦντες , Γοργίας δὲ τῶν Εὐμενοῦς στρατηγῶν ἔγνω τε καὶ καταβὰς περιέστησε φρουρὰν τῷ σώματι κακῶς ἤδη διακειμένου καὶ δυσθανατοῦντος .
ἐν τούτῳ δὲ καὶ Νεοπτόλεμος Εὐμενεῖ συνήρχετο .
μισοῦντες γὰρ ἀλλήλους πάλαι καὶ δι ὀργῆς ἔχοντες ἐν μὲν δυσὶν ἀναστροφαῖς οὐ κατεῖδον , ἐν δὲ τῇ τρίτῃ γνωρίσαντες εὐθὺς ἤλαυνον , σπασάμενοι τὰ ἐγχειρίδια καὶ βοῶντες .
τῶν δὲ ἵππων ἐξ ἐναντίας βίᾳ συμπεσόντων ὥσπερ τριήρων , τὰς ἡνίας ἀφέντες ἀλλήλων ἐπεδράξαντο ταῖς χερσί , τά τε κράνη περισπῶντες καὶ περιρρηγνύντες ἐκ τῶν ἐπωμίδων τοὺς θώρακας , πρὸς δὲ τὸν σπαραγμὸν ὑπεκδραμόντων ἅμα τῶν ἵππων , ἀπορρυέντες εἰς γῆν καὶ περιπεσόντες ἀλλήλοις ἐν λαβαῖς ἦσαν καὶ διεπάλαιον .
εἶτα ὁ μὲν Εὐμενὴς τοῦ Νεοπτολέμου προεξανισταμένου τὴν ἰγνύαν ὑπέκοψεν αὐτὸς εἰς ὀρθὸν φθάσας καταστῆναι , ὁ δὲ Νεοπτόλεμος εἰς θάτερον ἐρεισάμενος γόνυ , θάτερον δὲ πεπηρωμένος , ἠμύνετο μὲν εὐρώστως κάτωθεν , οὐ θανασίμους δὲ πληγὰς ὑποφέρων , πληγεὶς δὲ παρὰ τὸν τράχηλον ἔπεσε καὶ παρείθη .
τοῦ δὲ Εὐμενοῦς δι ὀργὴν καὶ μῖσος παλαιὸν τά τε ὅπλα περισπῶντος αὐτοῦ καὶ κακῶς λέγοντος , ἔτι τὸ ξίφος ἔχων ἔλαθεν ὑπὸ τὸν θώρακα τρώσας , ᾗ παρέψαυσε τοὑ βουβῶνος ἀποβάς .
ἡ δὲ πληγὴ μᾶλλον ἐφόβησεν ἢ ἔβλαψε τὸν Εὐμενῆ , δι ἀσθένειαν ἀμυδρὰ γενομένη .